

**ประกาศองค์การบริหารส่วนตำบลไร่มะขาม**

**เรื่อง การชำระภาษี ประจำปี ๒๕๖๒**

---------------------------------------------------

 ด้วยขณะนี้ใกล้ถึงเวลาที่ผู้มีกรรมสิทธิ์ในทรัพย์สินอันเป็น โรงเรือน ที่ดิน และป้าย ที่อยู่ในเขตองค์การบริหารส่วนตำบลไร่มะขาม จะต้องดำเนินการชำระภาษีประจำปี ๒๕๖๒ ให้กับองค์การบริหารส่วนตำบลไร่มะขาม ตามกฎหมายซึ่งเงินค่าภาษีที่ท่านชำระให้องค์การบริหารส่วนตำบลไร่มะขาม มิได้สูญเปล่า แต่จะย้อนมาอำนวยประโยชน์สุขให้แก่ท่านในด้านการบริการ และสิ่งสาธารณูปโภคอันจะก่อให้เกิดความเจริญของท้องถิ่นรวมทั้งพัฒนาประเทศยิ่งขึ้น

 เพื่อความสะดวกของท่าน ในการชำระภาษีและตัดค่าใช้จ่ายอันอาจจะเกิดจากค่าปรับกรณีที่ไม่ปฏิบัติตามกฎหมาย จึงขอให้ท่านได้โปรดดำเนินการตามระยะเวลา ดังต่อไปนี้

**๑. ภาษีโรงเรือนและที่ดิน**

 - ยื่นแบบแสดงรายการแห่งทรัพย์สิน (ภ.ร.ด.๒) ระหว่างวันที่ ๔ มกราคม ๒๕๖๒ ถึงวันที่ ๒๘ กุมภาพันธ์ ๒๕๖๒

 - ชำระเงินค่าภาษี ภายใน ๓๐ วัน นับถัดจากวันที่ได้รับแจ้งการประเมิน

**๒. ภาษีบำรุงท้องที่**

 - ผู้ที่ได้ยื่นแบบแสดงรายการของที่ดินไว้แล้วชำระค่าภาษี ระหว่าง วันที่ ๔ มกราคม ๒๕๖๒ ถึง วันที่ ๓๐ เมษายน ๒๕๖๒

**๓. ภาษีป้าย**

 - ยื่นแสดงรายการ ระหว่าง วันที่ ๔ มกราคม ๒๕๖๒ ถึงวันที่ ๓๐ เมษายน ๒๕๖๒

 - ชำระเงินค่าภาษี ภายใน ๑๕ วัน นับตั้งแต่วันที่ได้รับแจ้งการประเมิน

 - กรณีที่มีการติดตั้งป้ายใหม่ ยื่นแบบแสดงรายการภายใน ๑๕ วัน นับจากวันติดตั้งป้าย ท่านที่ต้องการทราบรายละเอียดเพิ่มเติมหรือขอรับแบบพิมพ์เพื่อแสดงรายการขอให้ติดต่อได้ที่ส่วนการคลัง องค์การบริหารส่วนตำบลไร่มะขาม โทรศัพท์หมายเลข ๐-๓๒๕๘-๖๑๐๐-ต่อ ๑๒ ได้ในวันและเวลาราชการ องค์การบริหารส่วนตำบลไร่มะขาม หวังเป็นอย่างยิ่งว่าคงได้รับความร่วมมือจากท่านด้วยดีเช่นที่แล้วมา

 จึงขอประกาศให้ทราบโดยทั่วกัน

 ประกาศ ณ วันที่ ๑ เดือน พฤศจิกายน พ.ศ. ๒๕๖๑

 (ลงชื่อ)

 ( นายสุทธิพงษ์ พรมมาตร์ )

 นายกองค์การบริหารส่วนตำบลไร่มะขาม